16.3.2022
MT
Il-Ġurnal Uffiċjali tal-Unjoni Ewropea
L 88/65
4.4.3.
Sejbiet tal-investigazzjoni
(329) Fil-bidu, il-Kummissjoni osservat li produttur esportatur minnhom tal-SSCR kien jixtri l-mineral tan-nikil domestikament minn kumpaniji relatati jew mhux relatati sabiex idewbu u jużah għall-manifattura ta’ prodotti talSSCR.
(330) Il-forniment ta’ mineral tan-nikil għal remunerazzjoni anqas minn adegwata huwa waħda mill-miżuri ewlenin implimentati mill-GTID fil-kuntest tal-kooperazzjoni mal-GTĊ sabiex jiġi żgurat l-iżvilupp tal-katina tal-valur industrijali kollha tal-industrija tal-azzar inossidabbli fl-Indoneżja.
(331) Fl-2007, il-GTID introduċa l-Liġi Nru 27 dwar il-Pjan Nazzjonali għall-Iżvilupp fit-Tul (“RPJPN”) (72) għall-perjodu 2005–2025.
L-RPJPN qiegħed lis-settur industrijali bħala l-mutur tat-tkabbir għat-tisħiħ tal-istruttura ekonomika.
Dan kellu jiġi appoġġat, fost l-oħrajn, mis-settur tal-estrazzjoni minerarja, inkluż il-mineral tan-nikil.
It-titjib tażżieda fil-valur fis-settur primarju, inkluża l-estrazzjoni minerarja, ġie enfasizzat bħala l-mira ewlenija għallpromozzjoni tal-kompetittività lokali u internazzjonali, u għat-tisħiħ tal-bażi industrijali nazzjonali.
L-iżvilupp talkatina tal-valur permezz tal-proċessar u d-diversifikazzjoni tal-prodotti (l-iżvilupp downstream), l-approfondiment strutturali (l-iżvilupp upstream), u l-integrazzjoni vertikali (l-iżvilupp upstream u downstream) issemmew b’mod espliċitu fl-RPJPN.
L-iżvilupp tal-industrija tal-manifattura jkun iffokat fuq is-subsetturi li jissodisfaw diversi kriterji, fost l-oħrajn, jipproċessaw ir-riżorsi naturali domestiċi u jkollhom potenzjal għall-iżvilupp tal-esportazzjonijiet.
(332) Kif deskritt fil-premessi (317) et seq., f’konformità mal-objettiv tiegħu li jżid il-valur miżjud tal-minerali fl-Indoneżja, fl-2009 il-GTID introduċa l-Liġi tal-2009 dwar l-Estrazzjoni Minerarja.
Il-GTID ħareġ diversi regolamenti ta’ implimentazzjoni, inkluż numru ta’ emendi, sabiex jintlaħqu l-għanijiet tal-Liġi tal-2009 dwar l-Estrazzjoni Minerarja.
Il-Liġi tal-2009 dwar l-Estrazzjoni Minerarja introduċiet numru ta’ bidliet regolatorji sinifikanti fissistema ta’ liċenzjar, royalties, is-sjieda barranija u l-esportazzjonijiet tal-materja prima.
Fl-2020, il-Liġi tal-2009 dwar l-Estrazzjoni Minerarja ġiet emendata permezz tal-Liġi tal-2020 dwar l-Estrazzjoni Minerarja, promulgata fl-10 ta’ Ġunju 2020.
Din il-liġi l-ġdida, li hija ta’ rilevanza limitata għal din l-investigazzjoni peress li kienet effettiva fl-aħħar nett tal-PI, ikkonfermat jew estendiet aktar ċerti rekwiżiti għall-kumpaniji tal-estrazzjoni minerarja.
(333) Il-Liġi tal-2009 dwar l-Estrazzjoni Minerarja tat setgħat ta’ liċenzjar kemm lill-Gvern Ċentrali kif ukoll lill-gvernijiet reġjonali, skont il-post taż-żona tal-estrazzjoni minerarja, l-oriġini tal-liċenzja, u n-natura tal-investiment magħmul mill-kumpanija tal-estrazzjoni minerarja.
(334) Il-Liġi tal-2009 dwar l-Estrazzjoni Minerarja introduċiet sistema ġdida ta’ liċenzjar li ħadet post l-iskema l-antika talKuntratti tax-Xogħol (“CoW”) u s-sistema lokali ta’ Kuasa Pertambangan (“PK”) jew tad-Drittijiet għall-Estrazzjoni Minerarja.
Taħt is-sistema l-ġdida, hemm żewġ tipi ta’ permessi għall-estrazzjoni minerarja kummerċjalment importanti: a.
Il-Liċenzja tan-Negozju tal-Estrazzjoni Minerarja (“IUP”) hija permess tan-negozju għall-estrazzjoni minerarja meħtieġ sabiex jitwettqu attivitajiet ta’ estrazzjoni minerarja f’żona ddeżinjata b’IUP, li huwa maqsum f’dawn: (i) IUP ta’ Esplorazzjoni li tkun valida għal terminu massimu ta’ 8 snin għall-minjieri tal-minerali tal-metall; (ii) IUP għall-Operazzjoni tal-Produzzjoni (IUP-OP) li tkun valida għal terminu massimu ta’ 20 sena għall-minjieri talminerali tal-metall, għall-minjieri tal-minerali mhux tal-metall speċifikati u għall-minjieri tal-faħam, li tista’ tiġi estiża għal żewġ termini addizzjonali ta’ 10 snin.
Għalhekk, il-Liġi tal-2009 dwar l-Estrazzjoni Minerarja tipprovdi garanzija li d-detenturi tal-permessi għall-esplorazzjoni jingħataw permessi għall-produzzjoni. b.
Liċenzja Speċjali għal Negozju tal-Estrazzjoni Minerarja (“IUPK”), hija permess speċjali tan-negozju tal-estrazzjoni minerarja maħruġ mill-MEMR għal żoni li tqiesu bħala Żoni ta’ Riżerva tal-Istat, li huwa maqsum f’dawn: (i) IUPK ta’ Esplorazzjoni li huwa validu għal terminu massimu ta’ 8 snin għall-minjieri tal-minerali tal-metall u (ii) IUPK għall-Operazzjoni tal-Produzzjoni (IUPK-OP) li hija valida għal massimu ta’ 20 sena għall-minjieri tal-minerali tal-metall.
Skont il-Liġi tal-2009 dwar l-Estrazzjoni Minerarja, IUPK l-ewwel jeħtiġilha tiġi offruta permezz ta’ sejħa għall-offerti lil kumpaniji tal-Istat jew tar-reġjun.
Jekk ma jkun hemm l-ebda interess minn dawn il-partijiet, l-IUPK tista’ tiġi offruta lis-settur privat.
L-IUPKS jinħarġu għal tip ta’ mineral speċifiku wieħed biss, u huma meħtieġa IUPs separati sabiex jiġi estratt tip ta’ mineral ieħor mill-istess żona tal-permess.
(72) https://perpustakaan.bappenas.go.id/e-library/file_upload/koleksi/migrasi-data-publikasi/file/RP_RKP/RPJPN%202005-2025-english.pdf